Tasapeliveikkaus

Tasapeliveikkaus oli Veikkauksen peli, jonka ideana oli löytää tasapeliin päättyvät jalkapallo-ottelut. Talvella pelattiin englantilaisia kohteita ja kesällä suomalaisia. Tasapeliveikkaus lanseerattiin vuonna 1969 ja lopetettiin kannattamattomaksi käyneenä vuonna 1982Vieläkö muistat tasapeliveikkauksen? Iltalehti.fi. 24.4.2006. Viitattu 30.8.2015..

Tasapeliveikkauksen kupongilla oli 40 ottelua, joista veikkaajan tuli poimia kahdeksan ottelua, joiden hän uskoi päättyvän tasan. Oikein arvatusta tasapelistä sai kolme pistettä. Alkuperäisessä pisteytyksessä vierasvoittoon päättyneestä ottelusta sai kaksi pistettä ja kotivoittoon päättyneestä 1,5 pistettä. Tasapeliveikkauksen loppuaikoina pistelaskua muutettiin niin, että vierasvoitto antoi yhden pisteen ja kotivoitosta ei saanut lainkaan pisteitä. Peruutettujen otteluiden kohdalla käytettiin arvottua tulosta.

Voittoluokkia tasapeliveikkauksessa oli kolme.

 Lähteet 

Luokka:Veikkaus